Alotropické modifikácie kyslíka

náhľad|Najbežnejšia forma kyslíka existuje v podobe diradikálu. Nepárové elektróny sa účastnia trojelektrónovej väzby, ktorá je tu znázornená prerušovanou čiarou.
náhľad|Ozón, jedna z alotropických modifikácií kyslíka, je tvorený tromi atómami kyslíka. Hrá dôležitú úlohu v atmosfére a chráni biosféru pred škodlivým UV žiarením

Existuje niekoľko známych alotropov kyslíka. Najznámejší je molekulárny kyslík (O2), ktorý tvorí približne 21% zemskej atmosféry. Taktiež významnou alotropickou modifikáciou kyslíka je vysoko reaktívny plyn ozón (O3). Medzi ďalšie modifikácie patria:

 Atómárny kyslík (O1), v podobe voľného radikálu,
 Singletový kyslík (1O2), jeden z dvoch metastabilných stavov molekulárneho kyslíka,
 Tetrakyslík (O4), ďalšia metastabilná forma kyslíka
 Pevný kyslík, ktorý existuje v šiestich rôzne sfarbených fázach. Oktakyslík, O8, je červený, existuje i kyslík v ζ-fáze s kovovým charakterom

 Atomárny kyslík 

Atomárny kyslík (O alebo O1), je veľmi reaktívny kvôli jeho tendencii vytvárať väzby s blízkymi molekulami a na zemskom povrchu existuje prirodzene iba veľmi krátko. Vo vesmíre sa vďaka silnému ultrafialovému žiareniu molekulárny kyslík O2 rozkladá na samostatné atómy. Až 96 % atmosféry v nízkej obežnej dráhe Zeme je tvorených atomárnym kyslíkom.
 Dikyslík 

Bežný alotrop kyslíku na Zemi je kyslík O2, známy aj ako dikyslík. Tvorí z veľkej časti atmosféru Zeme (21 %). Základný stav kyslíka sa nazýva tripletový kyslík (3O2), má dva nepárové elektróny. Prvý excitovaný stav kyslíka, singletový kyslík (1O2) nemá nepárové elektróny a je metastabilný. Je používaný ako silné, selektívne účinné oxidačné činidlo. 

 Ozón 

Trojatómový kyslík alebo ozón, O3, je veľmi reaktívny alotrop kyslíka, ktorý je pri štandardnej teplote a tlaku plyn bledomodrej farby. Kvapalný a pevný ozón majú tmavšiu farbu než bežný O2 a sú nestabilné a explozívne.Cotton, F. Albert and Wilkinson, Geoffrey (1972). Advanced Inorganic Chemistry: A comprehensive Text. (3rd Edition). New York, London, Sydney, Toronto: Interscience Publications. . Vzniká reakciou O2 s atomárnym kyslíkom, keď UV žiarenie oddeľuje atómy O2 od seba vo vyšších vrstvách atmosféry. Ozón silno absorbuje ultrafialové žiarenie a v stratosfére funguje ako ochrana v podobe ozónovej vrstvy, čím chráni biosféru, pretože pohlcuje mutagénne a inak škodlivé účinky UV žiarenia zo Slnka. 

Cyklický ozón je teoretická molekula O3, kde sú atómy usporiadané do kruhu, na rozdiel od bežného usporiadania do reťazca.

Referencie

Zdroj

Kategória:Kyslík
Kategória:Alotropia